Cím

1Szerző Neve, 2Szerző Neve, 3Szerző Neve

1Szerző munkahelye, Település, 2Szerző munkahelye, Település,

3Szerző munkhelye, Település

##### Bevezetés

Az AGROKÉMIA és TALAJTAN-ba a következő jellegű kéziratok küldhetők be közlésre:

a) Eredeti kutatási eredményeket ismertető, ill. módszertani cikkek;

b) Beszámolók nemzetközi és hazai tudományos eseményekről és évfordulókról;

c) Áttekintő közlemények a tudományterület aktuális témáiról;

d) Ismertetők a szakterület külföldi tudományos szervezeteiről, rendezvényeiről és nemzetközi kapcsolatairól; Könyvismertetések.

A dolgozatok Word dokumentumként (.doc vagy .docx kiterjesztésben) küldendők az AGROKÉMIA és TALAJTAN Szerkesztőségéhez a [www.aton.hu](http://www.aton.hu) weboldalra feltöltve (a CIKKEK főmenü alatt a „[Cikkek feltöltése](http://193.225.120.100:8090/oesys/author/login.ftl)" menüpontra kattintva, az Oesys online szerkesztőségi rendszerbe történő regisztráció után).

A dolgozatok terjedelme a rövid összefoglalással, táblázatokkal, ábrákkal és az irodalomjegyzékkel együtt legfeljebb 16 gépelt oldal. A formai követelményekhez minta tölthető le a [www.aton.hu/INFORMÁCIÓK/Instrukció szerzőknek](http://www.aton.hu/INFORM%C3%81CI%C3%93K/Instrukci%C3%B3%20szerz%C5%91knek) oldalon

Margók: 5 cm felső, 5,5 cm alsó, 4 cm bal, 4,5 cm jobb. Sorköz: szimpla. Betűtípus: Times New Roman, a szöveg rész 10,5 pt, a táblázatok és ábraaláírások 9,5 pt.

A dolgozatok tömör és kifejező címe után feltüntetendő a szerző(k) neve és az intézet(ek) pontos megjelölése (intézet, osztály, helység) ahol a munka folyt. Az első szerző postai címét is kérjük megadni (intézet, osztály, helység, utca, házszám, E-mail).

##### Anyag és módszer

A Bevezetés a) pontban jelzett dolgozatok lehetőleg egységes felépítése érdekében célszerű az alábbi szerkezeti tagolást követni:

a) Bevezetés (a téma felvetődése, indokolása, szakirodalmának rövid áttekinté-se).

b) Vizsgálati anyag és módszer.

c) Vizsgálati eredmények.

d) Vizsgálati eredmények értékelése, megvitatása, következtetések.

e) Rövid összefoglalás

Legyenek figyelemmel, hogy a mindenkor érvényes magyar helyesírás szabályai szerint fogalmazzanak, törekedjenek a magyaros nyelvhasználatra (kifejezetten kerülendő az angol szakirodalomban használt szenvedő szerkezet, mint pl. „*a táp-elem-tartalom az 1-es kísérletben volt megmérve”*).

A Bevezetés b–e. pontokban felsorolt dolgozatok szerkezetét a téma határozza meg.

##### Eredmények

A vizsgálati eredményeket vagy táblázatban, vagy ábrán közöljük, a táblázatok és ábrák adatai között nem lehet átfedés. *A táblázatok és ábrák számát kérjük 3–4-ben maximálni.*

*1. táblázat*

Az 1. táblázat pontos címe, esetleges hivatkozások megjelölésével

|  |  |
| --- | --- |
| (1) Jellemző | (2) Tárgy |
| (3)Tárgy 01 | (4)Tárgy 02 | (5)Tárgy 03 |
| a) Jellemző 01 | *mérés 01* | *mérés 02* | *mérés 03* |
| b) Jellemző 02 | *mérés 04* | *mérés 05* | *mérés 06* |
| c) Jellemző 03 | *mérés 07* | *mérés 08* | *mérés 09* |

*Megjegyzés:* A *táblázatokat* sorszámmal és címmel kell ellátni. A fej rovatait az odaírt szöveg mellett kérjük felül számozni, a táblázaton belüli, lefordításra kerülő szövegeket (pl. talajtípusok, növények elnevezése stb.) pedig folyamatosan kisbetűkkel jelölni (a) búza; b) rozs stb.). Ügyelni kell a dimenziók pontos és szabatos feltüntetésére. A táblázatok túlterheltségét kérjük mellőzni, ezért azokon csak a legfontosabb adatokat kell feltüntetni, a tizedes vessző utáni számokat is kérjük korlátozni.

##### Az eredmények értékelése

A *fényképek és rajzok* „ábra" megjelöléssel, folyamatosan sorszámozva küldendők. Ügyelni kell a közölni kívánt fényképek minőségére (élesség, kontraszt), valamint a rajzok áttekinthetőségére, pontosságára, gondos kivitelezésére. Az ábra címét és jelmagyarázatát ábrajegyzékben kell feltüntetni. Célszerű, hogy a rajzok minél kevesebb szöveget tartalmazzanak, ezért a több részes ábrák egyes részeit nagybetűkkel jelöljük, egy ábrán belül pedig (pl. több görbe megkülönböztetésére) kisbetűket használunk. Az alkalmazott jelzések magyarázatát az ábraaláírás tartalmazza. *A közlésre kerülő ábrák mérete nem haladhatja meg a 12,5 x 18,5 cm-t*. *A nyomtatott füzetben az ábrák is fekete-fehéren jelennek meg, így kérjük ellenőrizzék, hogy így is jól elkülönüljenek a színek.*



*1. ábra*

Az 1. ábra pontos címe, esetleges hivatkozások megjelölésével. Jelmagyarázat.

##### Következtetések

*A beküldött dolgozatok közléséről legalább két lektor véleménye alapján a Szerkesztőbizottság dönt. A szerzők a lektori véleményeket az erre rendszeresített bírálati űrlapon kapják vissza. A lektorok szükség szerint a beküldött cikkben is javításokat végezhetnek A lektorok által megjelölt hibák, hiányosságok illetve egyéb észrevételek javítását kérjük egyértelműen jelölni (pl.* ***korrektúra/változások követésével, vagy javított szövegrész színes kiemelésével****). A cikkben történt javításoktól függetlenül, a bírálói* ***véleményekre egy külön fájlban reagálni szíveskedjenek****. Ezek hiányában a cikket automatikusan visszautasítjuk.*

*A szerzők a publikálhatónak minősített, végleges formátumú cikkekről camera ready levonatot kapnak, melyet 72 órán belül kérünk kijavítva visszaküldeni a Szerkesztőségbe.*

*A közlemények tartalmáért a szerző(k) felelős(ek). A cikk beküldésével automatikusan nyilatkoznak a szerzők, hogy az Agrokémia és Talajtan szerkesztőségébe publikálás céljából beküldött cikk nincs függő viszonyban (elbírálás alatt) más folyóiratnál. A szerző köteles eljuttatni a Szerkesztőség elérhetőségeinek egyikén a* ***Nyilatkozat közlési és felhasználási engedélyről Green Open Access lehetőséggel*** *című. nyomtatványt, mely a oldalon elérhetőa következő oldalom érhető el:* [*www.aton.hu/INFORMÁCIÓK/Instrukció szerzőknek*](http://www.aton.hu/INFORM%C3%81CI%C3%93K/Instrukci%C3%B3%20szerz%C5%91knek) *.*

*A rendelkezésre álló (korlátozott számú) nyomtatott folyóiratból a Szerzők egy-egy tiszteletpéldányt kap(hat)nak a nyomtatásban megjelent folyóirat-számból, amennyiben igényüket a Szerkesztőségben (MTA ATK TAKI, 1022 Budapest, Herman Ottó út 15.) jelzik. Kérdéseiket és az esetleges problémákat az* *aton@iif.hu* *e-mail címen jelezhetik.*

##### Összefoglalás

Egy oldalnyi terjedelemben, tömören tartalmazza a tanulmányozott problémát, az alkalmazott vizsgálati módszereket, a kapott vizsgálati eredményeket, valamint az azokból levont következtetéseket). Az Összefoglalást követően kérünk maximum 5 kulcsszót megadni.

**Kulcsszavak**: kulcsszó 01, kulcsszó 02, kulcsszó 03, kulcsszó 04, kulcsszó 05

A kutatás az XYZ támogatásával jött létre.

##### Tábla és ábrajegyzék

*1. táblázat* Az 1. táblázat pontos címe, esetleges hivatkozások megjelölésével

*1. ábra* Az 1. ábra pontos címe, esetleges hivatkozások megjelölésével. Jelmagyarázat

##### Irodalom

A felhasznált és idézett *irodalom* jegyzékét a dolgozat végén, a szerző(k), ill. szerkesztő(k) betűrendjében kell megadni. A hivatkozott irodalom minden egyes szerzőjét jelölni kell (kerülendő az *et al.* használata). A szövegben a hivatkozás a szerző neve után zárójelbe tett évszámmal történik: (Calder, 1998). Ha a hivatkozott szerzőnek azonos évben több közleménye is megjelent, és a dolgozatban közülük egynél többre is utalás történik, az évszám után írt kisbetűvel különböztessék meg azokat. Az irodalomjegyzék összeállításánál az alábbi szabályok irányadók:

1. *Folyóiratokban megjelenő közlemények* esetében a szerzők nevét, a közlemény címét, a folyóirat címét, kötetszámát, esetleg füzetszámát (zárójelben), valamint a közlemény nyitó és záró oldalszámát kell feltüntetni.
2. *Könyvek* esetében a szerző(k) vagy szerkesztő(k) nevét, a megjelenés évét, a mű címét, a kiadót, a kiadás helyét kell feltüntetni.
3. *Könyvrészlet*ek esetében a könyvrészlet szerzőjének nevét, a könyv meg-jelenésének évét, a könyvrészlet címét, majd a könyv (b. pont alatt felsorolt) adatait kell feltüntetni.
4. *Szóbeli közlések*et nem kell felsorolni, *kézirat*ok esetében pedig csupán a szerzőt, az évszámot és a címet kell megjelölni.

Allen, R. G. et al., 1998. Crop Evapotranspiration – Guidelines for Computing Crop Water Requirements. FAO Irrigation and Drainage Paper 56. FAO. Rome.

Butler, J. J. et al., 2007. A field investigation of phreatophyte-induced fluctuations in the water table. Water Resour. Res. **43.** W02404.

Calder, I. R., 1998. Water use by forests, limits and controls. Tree Physiology.**18.** 625–631.

di Gléria, J., Klimes-Szmik, A. & Dvoracsek, M., 1957. Talajfizika és talajkolloidika. Akadémiai Kiadó. Budapest.

**English title**

1Name of Author, 2Name of Author, 3Name of Author

1Workplace of Author, City,2Workplace of Author, City, 3Workplace of Author, City

##### Summary

Az eredeti kutatási eredményeket ismertető, illetve módszertani cikkek esetében önmagában is világosan érthető, tömör **angol nyelvű összefoglaló** készítendő. Terjedelme a dolgozat témájától függ, de szöveges része ne haladja meg a **40 gépelt sor**t; röviden összefoglalva a vizsgálat célját, anyagát, módszerét és a kapott eredményekből levonható következtetéseket.

Az angol nyelvű összefoglalónak tartalmaznia kell a dolgozat címét, a szerző(k) nevét, az intézet pontos megjelölését, továbbá az ábrák és táblázatok címét, az ábrák teljes jelmagyarázatát, ill. a táblázatok sorszámozott rovatainak, valamint betűvel jelzett részeinek szövegét.

**Keywords**: keyword1, keyword2 … keyword5

##### Tables and figures

*Table 1.*

*Table 2*

*…*

*Figure 1*

*Figure 2*

…